הנחיה בדבר תוכן סעיף 11355 לקודקס ההליך האזרחי

1. הצדדים או משתתפי ההליך שאין להם מקום מגורים או מקום שהייה רגיל או משרד ברפובליקת פולין או במדינה חברה אחרת באיחוד האירופי, אם הם לא מינו בא כוח לניהול תיק של אדם המתגורר בפולין, אמורים תוך ...........  ימים לציין את בא הכוח לקבלת מסמכים ברפובליקת פולין. לאחר חלוף המועד שצוין ואי עמידה בתנאי זה, המסמכים המיועדים לצדדים או למשתתפים בהליך בהתאם לסעיף 11355 יצורפו למסמכי התיק וייחשבו כמסמכים שנמסרו.
2. הצדדים או המשתתפים בהליך שאין ברשותם מספיק משאבים כלכליים לכיסוי ההוצאות, רשאים להגיש בקשה בעניין קבלת פטור מתשלום הוצאות משפט ובעניין מינוי בא כוח לדין ללא תשלום.
אם צד או משתתף בהליך הוא אישיות טבעית, לבקשה יש לצרף הצהרה כי אין באפשרותו לשאת בהוצאות המשפט מבלי לפגוע בעלויות המחיה הדרושות לו ולמשפחתו. ההצהרה צריכה לכלול מידע מדויק על המצב המשפחתי, הרכוש, ההכנסות ומקורות הפרנסה של אדם המגיש בקשה לפטור מהעלויות.
אישיות משפטית, וכמו כן יחידה ארגונית שהיא לא אישיות משפטית, שיש לה כשירות משפטית לפי החוק, עשויה לקבל פטור מהוצאות משפט מבית המשפט, אם יוכח שאין לה מספיק אמצעים כספיים לכיסוי הוצאות אלה.
חברה מסחרית אמורה גם להוכיח כי לשותפיה או לבעלי מניותיה אין מספיק אמצעים כספיים כדי להגדיל את נכסי החברה או כדי להעניק לחברה הלוואה. דבר זה לא חל על חברה מסחרית שהשותף או בעל המניות היחיד שלה הוא אוצר המדינה.
3. בא כוח יכול להיות עו"ד או יועץ משפטי ובענייני קניין תעשייתי גם עורך פטנטים. יתרה מכך, בענייני ארגון מחדש ופשיטת רגל גם אדם בעל רישיון יועץ לענייני ארגון מחדש, וכמו כן אדם המנהל את הנכסים או האינטרסים של צד ואדם הנמצא ביחסי ביצוע עבודה קבועים עם צד, אם מושא העניין כלול במסגרת עבודה זו, וכמו כן משתתף בסכסוך, בן זוג, אח\אחות, צאצאים או הורים\סבים של צד ואנשים בעלי יחסי אימוץ עם צד.
בא כוח של אישיות משפטית או יזם, לרבות יזם ללא אישיות משפטית, יכול להיות גם עובד ביחידה זו או בגוף עליון יותר. אישיות משפטית המספקת שירותים משפטיים על בסיס הוראות נפרדות עבור יזם, אישיות משפטית או יחידה ארגונית אחרת רשאית להעניק ייפוי כוח לדין בשם הגוף, אשר לו היא מספקת שירות משפטי - לעורך דין או ליועץ משפטי, אם היא הוסמכה לכך על ידי אותו גוף.
בעניינים הקשורים לקביעת אבהות, הכחשת אבהות ותביעת מזונות, בא הכוח יכול להיות גם נציג של יחידה של רשות טריטוריאלית המוסמכת בענייני סיוע סוציאלי וארגון חברתי, שמטרתו היא מתן סיוע למשפחה. 
בעניינים הקשורים לניהול חווה חקלאית, בא הכוח של החקלאי יכול להיות גם נציג של ארגון המאגד חקלאים אינדיבידואליים, אשר החקלאי חבר בו.
בעניינים הקשורים להגנה על זכויות הצרכן, בא הכוח יכול להיות נציג של ארגון אשר משימותיו הסטטוטוריות כוללות הגנה על צרכן.
בעניינים הקשורים להגנה על רכוש תעשייתי, בא הכוח של יוצר פרויקט הנוגע להמצאה יכול להיות גם נציג של ארגון אשר משימותיו הסטטוטוריות כוללות עניינים הנוגעים לתמיכה בקניין תעשייתי ומתן סיוע ליוצרים של פרויקטים הנוגעים להמצאות.
במקרה של מינוי בא כוח לדין, עליו להגיש ייפוי כוח הכולל חתימה של מייפה הכוח או העתק של ייפוי כוח מאושר לבית משפט זה בעת ביצוע הפעולה המשפטית הראשונה.
